|  |  |  |  |
| --- | --- | --- | --- |
|  |  |  |  |
|  |  |  |  |

Vec

Odpoveď na žiadosť o vysvetlenie

Verejnému obstarávateľovi Ministerstvo zahraničných vecí a európskych záležitostí SR, Hlboká cesta 2, 833 36 Bratislava 37 (ďalej len „verejný obstarávateľ“) bol dňa 15. novembra 2018 elektronicky doručený dokument označený ako „Žiadosť o vysvetlenie“.

Z obsahu predmetného podania ide o žiadosť o vysvetlenie podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) k požiadavkám na predmet zákazky, uvedených v súťažných podkladoch a k prílohe č. 1 k časti B.3 súťažných podkladov, ktorá je zadávaná verejným obstarávateľom ako nadlimitná zákazka na poskytnutie služieb „Zabezpečenie prepravy zásielok na roky 2019-2022“, ktorej oznámenie o vyhlásení verejného obstarávania bolo zverejnené dňa 26. 10. 2018 vo vestníku EÚ pod značkou č. 2018/S 207-472793 a toho istého dňa boli elektronicky sprístupnené súťažné podklady a všetky ďalšie dokumenty potrebné na vypracovanie ponuky, prostredníctvom systému JOSEPHINE (na adrese URL: <https://josephine.proebiz.com/sk/tender/1316/summary>). Vo Vestníku verejného obstarávania bolo oznámenie o vyhlásení verejného obstarávania zverejnené dňa 29. 10. 2018 č. 212/2018 pod zn. 15414 – MSS.

Verejný obstarávateľ na základe doručenej žiadosti v súlade s § 48 zákona o verejnom obstarávaní poskytuje nasledovné vysvetlenie.

Na úvod uvádzame, že inštitút vysvetľovania slúži záujemcovi na poskytnutie vysvetlenia, resp. doplnenia informácií potrebných na vypracovanie ponuky zadávanej zákazky verejným obstarávateľom (§ 48 zákona o verejnom obstarávaní). Na základe uvedeného sa verejný obstarávateľ nebude zaoberať poskytovaním informácií týkajúcich sa verejného obstarávania, ktoré bolo ukončené podľa § 57 ods. 2 zákona o verejnom obstarávaní, tzn., verejným obstarávateľom zrušené.

V žiadosti o vysvetlenie:

1. Otázka č. 1a) smeruje k bodu 13.1.1. písm. f) súťažných podkladov týkajúca sa vzdialeností skladov v prípade lodnej prepravy a v prípade leteckej a cestnej prepravy a ďalej otázka č. 1b) smerujúca voči nevyhnutnosti zabezpečenia zvlášť skladu pri lodnej preprave a zvlášť skladu pri preprave leteckej a cestnej preprave.

Odpoveď na otázku 1a):

Verejný obstarávateľ stanovil požiadavku čestného vyhlásenia o zabezpečení skladu v prípade lodnej prepravy vo vzdialenosti najviac 50 km od sídla zadávateľa vzdušnou čiarou, kde bude prebiehať zapečatenie zásielky a v prípade leteckej a cestnej prepravy vo vzdialenosti najviac 30 km od sídla zadávateľa vzdušnou čiarou, kde bude prebiehať zapečatenie zásielky z dôvodu možnosti oslovenia širšieho okruhu záujemcov (ktorým bude uzatvorenie rámcovej dohody s viacerými úspešnými uchádzačmi s opätovným otváraním súťaže, ktorých počet verejný obstarávateľ neobmedzuje). Za úspešného uchádzača sa bude považovať každý uchádzač, ktorý splní podmienky účasti a požiadavky na predmet zákazky stanovené verejným obstarávateľom. Ide o stanovenie maximálnych vzdialeností zabezpečenia skladov tolerovaných verejným obstarávateľom vo väzbe na ekonomickú náročnosť. Cieľom/záujmom verejného obstarávateľa v predmetnom verejnom obstarávaní je dodržanie základných princípov verejného obstarávania, ktorým je aj princíp hospodárnosti a efektívnosti. Týmto verejný obstarávateľ nepopiera možnosť predloženia ponuky uchádzačom, ktorý čestným vyhlásením prehlási zabezpečenie skladu/ov s kratšou vzdialenosťou ako je stanovené v súťažných podkladoch v bode 13.1.1 písm. f).

Odpoveď na otázku 1b):

Podľa bodu 13.1.1 písm. f) súťažných podkladov verejný obstarávateľ nevyžaduje od uchádzača/ov v ponuke predložiť čestným vyhlásením zabezpečenie dvoch rôznych skladov. Je na individuálnych schopnostiach a možnostiach hospodárskeho subjektu zabezpečiť taký sklad, ktorý by vyhovoval nie len pre leteckú a cestnú prepravu ale aj pre lodnú prepravu. Ako možnosť preukázaním čestného vyhlásenia o zabezpečení skladu s inou vzdialenosťou ako pri leteckej a cestnej preprave, verejný obstarávateľ bral do úvahy kapacitné dôvody pri lodných kontajneroch.

1. Otázka č. 2): „Prečo sa v tomto verejnom obstarávaní nepostupuje v rámci technológie leteckej prepravy a profesionálneho vykonávania postupov podľa IATA predpisov?“.

Odpoveď na otázku č. 2):

Verejným obstarávateľom stanovené v časti B.1 Všeobecné požiadavky verejného obstarávateľa na jednotlivé druhy prepravy zabezpečované prepravcom, cit.: „Pri preprave osobného majetku pracovníkov verejného obstarávateľa sa prevzatie zásielky/nakládky uskutoční v mieste adresáta z bytu do vozidla prepravcu, resp. kontajnera. Predmetom zákazky je aj zvoz prepravovaných vecí do skladu prepravcu pred prepravou, skladovanie zásielky, balenie prepravovaných vecí do konečných prepravných obalov (paleta, drevený liftvan, lodný kontajner), dodanie týchto prepravných obalov podľa podmienok a pravidiel pre medzinárodnú prepravu cestnú, leteckú alebo lodnú, vrátane prípadného ošetrenia obalov (fumigácia a pod.)“ sa týmto vyžaduje pri jednotlivých prepravách dodržiavanie medzinárodných postupov/pravidiel vydanými medzinárodnými asociáciami.

1. Otázka č. 3): „Prečo sa v tomto verejnom obstarávaná nepostupuje v rámci technológie leteckej prepravy a profesionálneho vykonávania postupov podľa IATA predpisov ale nemá sa vystavovať AWB (prepravný list) na meno hospodárskeho subjektu s pečiatkou na AWB, s ktorým bude zmluva zadávateľom podpísaná?“:

Odpoveď na otázku 3):

Verejný obstarávateľ v článku 5 „Osobitné ustanovenia pre leteckú prepravu“ Rámcovej dohody o zabezpečení prepravy zásielok na roky 2019-2022 stanovuje všetky povinnosti zasielateľa.

1. Otázka č. 4): „Prečo sa v tomto verejnom obstarávaní v Rámcovej dohode o zabezpečení prepravy zásielok na roky 2019-2022 nie je potrebné uviesť miesto predmetných skladov vrátane právneho vzťahu ku priestoru pre vykonávanie potrebnej služby?“.

Odpoveď na otázku 4):

Verejný obstarávateľ vychádzal pri stanovení požiadavky na zabezpečenie skladu/ov súvisiacej s poskytovaním predmetnej služby zo skúseností z predchádzajúcich období s plnením podobného predmetu zákazky, ako aj s prihliadnutím na to, že ide o uzavretie rámcovej dohody na obdobie štyroch rokov. Preto nie vždy hospodársky subjekt môže garantovať na obdobie štyroch rokov ten istý sklad. Z tohto dôvodu verejný obstarávateľ stanovil v súťažných podkladoch bodom 13.1.1 písm. f) predmetnú požiadavku.

1. Otázka č. 5): „Ako bude verejný obstarávateľ zabezpečovať prepravné služby pre potreby MZVaEZ SR v termíne od 12. 12. 2018 až do 31. 12. 20178 vzhľadom k tomu, že teraz platná prepravná zmluva končí 11. 12. 2018?“.

Odpoveď na otázku č. 5):

Vaša žiadosť o vysvetlenie na otázku nesúvisí s poskytnutím informácií potrebných na vypracovanie ponuky podľa § 48 zákona o verejnom obstarávaní. Z tohto dôvodu sa verejný obstarávateľ touto otázkou nebude zaoberať.

1. Otázka č. 6): „Bol v tomto verejnom obstarávaní použitý § 25 zákona o verejnom obstarávaní?“.

Odpoveď na otázku č. 6):

Verejný obstarávateľ vo verejnom obstarávaní neuplatnil § 25 zákona o verejnom obstarávaní. Verejný obstarávateľ v prípade využitia prípravných trhových konzultácií a predbežného zapojenia záujemcov alebo uchádzačov túto skutočnosť uvedie v oznámení o vyhlásení verejného obstarávania podľa § 25 ods. 3 zákona o verejnom obstarávaní.

1. Otázka č. 7): „Kto konkrétne bol odborným garantom zmien z profesného hľadiska podkladov v tomto verejnom obstarávaní na prepravu zásielok na predmet Zabezpečenie prepravy zásielok na roky 2019-2022?“.

Odpoveď na otázku č. 7):

Prvá strana súťažných podkladov o. i. poskytuje mená osôb zodpovedných za správne a úplne zadefinovanie opisu predmetu zákazky a výpočet predpokladanej hodnoty zákazky.

1. Otázka č. 8): „Je potrebné oceňovať modelový prípad prepravy zo sídla zadávateľa na ZÚ Ottawa cez letisko Ottawa alebo je potrebné oceňovať modelový prípad preprava iba zo sídla zadávateľa na letisko Ottawa?“.

Odpoveď na otázku č. 8):

Návrh na plnenie kritérií podľa prílohy č. 1 k časti A.2 súťažných podkladov je z bodu Hlboká cesta 2, Bratislava do bodu letisko Ottawa.

1. Otázka č. 9): smeruje k bodu 1.9 Rámcovej dohody o zabezpečení prepravy zásielok na roky 2019-2022 ohľadne uvádzania známych subdodávateľov, konkrétne, cit.: „Je v tomto verejnom obstarávaní potrebné ako subdodávateľa uviesť pri cestnej preprave spoločnosť, alebo vlastníka nákladného vozidla použitého na cestnú prepravu od inej spoločnosti alebo vlastníka?“.

Odpoveď na otázku č. 9):

V prílohe č. 1 k časti B.3 Rámcová dohoda o zabezpečení prepravy zásielok na roky 2019-2022 v bode 1.9 je uvedený rozsah požadovaných údajov o každom známom subdodávateľovi, ktorý sa bude podieľať na plnení tejto rámcovej dohody, záleží na tom, či ide o fyzickú osobu alebo právnickú osobu.

1. Otázka č. 10): smeruje k bodu 1.9 Rámcovej dohody o zabezpečení prepravy zásielok na roky 2019-2022 ohľadne uvádzania známych subdodávateľov, konkrétne, cit.: „Je v tomto verejnom obstarávaní potrebné ako subdodávateľa uviesť pri lodnej preprave spoločnosť, alebo vlastníka lode použitej na lodnú prepravu od inej spoločnosti alebo vlastníka?“.

Odpoveď na otázku č. 10):

V prílohe č. 1 k časti B.3 Rámcová dohoda o zabezpečení prepravy zásielok na roky 2019-2022 v bode 1.9 je uvedený rozsah požadovaných údajov o každom známom subdodávateľovi, ktorý sa bude podieľať na plnení tejto rámcovej dohody, záleží na tom, či ide o fyzickú osobu alebo právnickú osobu.

1. Otázka č. 11): smeruje k bodu 1.9 Rámcovej dohody o zabezpečení prepravy zásielok na roky 2019-2022 ohľadne uvádzania známych subdodávateľov, konkrétne, cit.: „Je v tomto verejnom obstarávaní potrebné ako subdodávateľa uviesť pri leteckej preprave spoločnosť, alebo vlastníka lietadla použitého na leteckú prepravu od inej spoločnosti alebo vlastníka?“.

Odpoveď na otázku č. 11):

V prílohe č. 1 k časti B.3 Rámcová dohoda o zabezpečení prepravy zásielok na roky 2019-2022 v bode 1.9 je uvedený rozsah požadovaných údajov o každom známom subdodávateľovi, ktorý sa bude podieľať na plnení tejto rámcovej dohody, záleží na tom, či ide o fyzickú osobu alebo právnickú osobu.

S pozdravom

Mgr. Ing. Adriana GAJDOŠOVÁ

riaditeľ odboru